Rīgā 10.11.2017. Nr. 01-10/196

uz \_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_\_\_

Valsts kancelejai

|  |
| --- |
| Par Ministru kabineta sēdes protokollēmuma projektu “Par Ministru kabineta 2015.gada 24.novembra sēdes protokollēmuma (prot. Nr.62, 17.§) “Noteikumu projekts “Darbības programmas “Izaugsme un nodarbinātība” 2.1.1.specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi”” 2.punktā dotā uzdevuma izpildes termiņa pagarināšanu”  |

 Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4. apakšpunktu, Satiksmes ministrija iesniedz izskatīšanai Ministru kabineta sēdē Ministru kabineta sēdes protokollēmuma projektu “Par Ministru kabineta 2015.gada 24.novembra sēdes protokollēmuma (prot. Nr.62, 17.§) “Noteikumu projekts “Darbības programmas “Izaugsme un nodarbinātība” 2.1.1.specifiskā atbalsta mērķa “Uzlabot elektroniskās sakaru infrastruktūras pieejamību lauku teritorijās” pirmās projektu iesniegumu atlases kārtas īstenošanas noteikumi”” 2.punktā dotā uzdevuma izpildes termiņa pagarināšanu” (turpmāk – protokollēmuma projekts).

|  |  |
| --- | --- |
| Iesniegšanas pamatojums | Ministru kabineta 2015.gada 24.novembra sēdes protokollēmuma (prot. Nr.62, 17.§) 2.punkts |
| Valsts sekretāru sanāksmes datums un numurs | Nav attiecināms. |
| Informācija par saskaņojumiem | Protokollēmuma projekts ir saskaņots ar Finanšu ministriju. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Transporta un sakaru politika. |
| Atbildīgā amatpersona | Satiksmes ministrijas Sakaru departamenta direktors Valters Bajārs. |
| Uzaicināmās personas | Satiksmes ministrijas Sakaru departamenta direktors Valters Bajārs. |
| Projekta ierobežotas pieejamības statuss | Nav noteikts ierobežotas pieejamības statuss. |
| Cita informācija |  Ministru kabineta 2015.gada 24.novembra sēdes (Prot. Nr.62, 17§) protokollēmuma 2.punktā Satiksmes ministrijai ir dots uzdevums līdz 2017.gada 31.decembrim, balstoties uz projekta „Nākamās paaudzes elektronisko sakaru tīklu attīstība lauku reģionos” 1.kārtas ieviešanas izvērtējumu un projekta 2.kārtas vidusposma, kā arī „pēdējās jūdzes” pakalpojuma pieejamības par saprātīgu un tirgum atbilstošu cenu izvērtējumu, piedāvāt papildus valsts atbalsta pasākumus, tostarp izstrādāt normatīvo aktu priekšlikumus, lai nodrošinātu „pēdējās jūdzes” elektronisko sakaru pakalpojumu pieejamību. Lai būtu iespējams izpildīt minēto uzdevumu, ir nepieciešami iepriekšminēto izvērtējumu dati. Vēršam uzmanību, ka Finanšu ministrija organizē 3.2.2.3. aktivitātes “Elektronisko sakaru pakalpojumu vienlīdzīgas pieejamības nodrošināšana visā valsts teritorijā (platjoslas tīkla attīstība)” izvērtējumu (turpmāk – izvērtējums), kura ietvaros ir plānots veikt Valsts atbalsta programmas Nr.SA.33324 (turpmāk – VAP) 1.kārtas ietvaros īstenotā projekta „Nākamās paaudzes elektronisko sakaru tīklu attīstība lauku reģionos” ieviešanas izvērtējumu, VAP 2.kārtas ietvaros plānotā projekta analīzi ar mērķi veicināt “pēdējās jūdzes” pieejamību, kā arī analizēt interneta piekļuves pakalpojumu pieejamību un atbilstību galalietotāju maksātspējai. Finanšu ministrija šobrīd ir uzsākusi iepriekšminētā izvērtējuma iepirkuma procedūras organizēšanu. Atzīmējams, ka saskaņā ar Eiropas Savienības fondu Konsultatīvajā izvērtēšanas darba grupā apstiprināto izvērtējuma darba uzdevumu, izvērtējuma veikšanas laiks ir vismaz 6 mēneši. Ņemot vērā izvērtējuma iepirkuma procedūras organizēšanas laikietilpību un izvērtējuma veikšanai plānoto laiku, indikatīvi izvērtējuma rezultāti varētu būt pieejami ne agrāk kā 2018.gada otrajā pusē. Pamatojoties uz šiem izvērtējuma rezultātiem, nepieciešams laiks papildu valsts atbalsta pasākumu izvērtēšanai, kā arī iespējamo normatīvo aktu priekšlikumu izstrādei. Ievērojot iepriekšminēto, protokollēmuma 2.punktā dotā uzdevuma izpildes termiņu nepieciešams pagarināt līdz 2019.gada 30.jūnijam. |

Pielikumā:

1. Ministru kabineta 2017.gada 16.maija sēdes protokollēmuma projekts (prot. Nr.25, 16.§) „Noteikumu projekts “Kārtība, kādā nosaka atlīdzību par elektronisko sakaru tīkla ierīkošanai un būvniecībai nepieciešamā zemes īpašuma lietošanas tiesību aprobežojumu” 2.punktā dotā uzdevuma izpildes termiņa pagarināšanu” uz 1 lapas (SAMprot\_071117\_term\_pagar\_platjosla).
2. Finanšu ministrijas 2017.gada 23.oktobra atzinums Nr.A-SAM//7477 (FMnos\_231017\_7477) uz 1lp.

Satiksmes ministrs U.Augulis

D.Linde 67028101

Daina.Linde@sam.gov.lv